# **VIEŠOSIOS ĮSTAIGOS SEDOS PIRMINĖS SVEIKATOS PRIEŽIŪROS CENTRO VYRIAUSIASIS GYDYTOJAS**

ĮSAKYMAS Nr.3/1 -V

2016 m. vasario mėn. 01 d.

DĖL VIEŠOSIOS ĮSTAIGOS SEDOS PIRMINĖS SVEIKATOS PRIEŽIŪRO CENTRO KORUPCIJOS PREVENCIJOS PROGRAMOS 2015-2019 METAMS BEI JOS ĮGYVENDINIMO PRIEMONIŲ PLANO TVIRTINIMO

Vadovaudamasis Lietuvos Respublikos sveikatos apsaugos ministro 2015 m. gruodžio 10 d. įsakymo Nr. V – 1433 „Dėl šakinės korupcijos prevencijos sveikatos sistemoje 2015-2019 m. programos patvirtinimo“,

1.T v i r t i n u VšĮ Sedos PSPC Korupcijos prevencijos programą 2015 – 2019 metams bei jos įgyvendinimo priemonių planą (pridedama );

2. S k i r i u vyr. gydytojos pavaduotoją Vidą Kelerienę – Sedos PSPC atsakingu darbuotoju už korupcijos prevencijos ir kontrolės vykdymą;

3.Šio įsakymo vykdymo kontrolę pasilieku sau.

Vyr. gydytoja Vilmantė Stankevičienė

Susipažinau:

Vyr.gyd.pavaduotoja gydymui

V.Kelerienė \_\_\_\_\_\_\_\_\_\_\_\_\_

PATVIRTINTA :

VšĮ Sedos PSPC vyr.gydytojos

2016 m. vasario mėn. 1 d.  įsakymu Nr. 3/1-V

**VŠĮ SEDOS PSPC**

**KORUPCIJOS PREVENCIJOS PROGRAMA 2015-2019 METAMS**

**I. BENDROSIOS NUOSTATOS**

1. Programos misija – šalinti prielaidas korupcijai VšĮ Sedos PSPC (toliau - PSPC) atsirasti ir plisti, kontroliuoti, kad visos lėšos, skirtos sveikatos apsaugai, būtų panaudotos kokybiškoms sveikatos priežiūros paslaugoms, pacientų teisėms ir laisvėms užtikrinti. Programa grindžiama pasaulyje pripažintais principais: ilgalaikiškumu, nuoseklumu, prevencija, korupcijos atvejų išaiškinimu, visuomenės švietimu ir jos parama.

2.Programa parengta vadovaujantis Lietuvos Respublikos Seimo 2015 m. kovo 10 d. nutarimu Nr. XII-1537 patvirtinta Lietuvos Respublikos nacionalinės kovos su korupcija 2015–2025 metų programa, Lietuvos Respublikos korupcijos prevencijos įstatymu, Lietuvos Respublikos viešojo administravimo įstatymu, Lietuvos Respublikos viešųjų, ir privačių interesų derinimo valstybinėje tarnyboje įstatymu, Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl korupcijos rizikos analizės atlikimo tvarkos patvirtinimo“, Lietuvos Respublikos Vyriausybės 2004 m. gegužės 19 d. nutarimu Nr. 607 „Dėl Padalinių ir asmenų, valstybės ir savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių patvirtinimo", Specialiųjų tyrimų tarnybos direktoriaus 2003 m. spalio 24 d. įsakymu Nr. 164 „Dėl korupcijos pasireiškimo tikimybės nustatymo metodikos patvirtinimo", Lietuvos Respublikos Sveikatos apsaugos ministro 2015 m. gruodžio 10 d. įsakymu Nr. V-1433 „Dėl šakinės korupcijos prevencijos sveikatos sistemoje 2015-2019 m. programos patvirtinimo“.

3. Korupcija – PSPC darbuotojo tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą ar neatlikimą veiksmų pagal einamas pareigas, taip pat PSPC darbuotojo veiksmai arba neveikimas siekiant, reikalaujant turtinės ar kitokios asmeninės naudos sau ar kitam asmeniui ar šią naudą priimant, taip pat tiesioginis ar netiesioginis siūlymas ar suteikimas PSPC darbuotojui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal valstybės tarnautojo ar jam prilyginto asmens einamas pareigas, taip pat tarpininkavimas, darant šioje dalyje nurodytas veikas.

4. Korupcinio pobūdžio nusikalstamos veikos yra šios: kyšininkavimas, tarpininko kyšininkavimas, papirkimas, kitos nusikalstamos veikos, jei jos padarytos teikiant viešąsias paslaugas siekiant sau ar kitiems asmenims naudos – piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

Korupcijos prevencijos programos įgyvendinimą koordinuoja ir kontroliuoja PSPC vyr. gydytojos įsakymu paskirtas darbuotojas.

**II. KORUPCIJOS PRIELAIDŲ ANALIZĖ**

5. Bendrosios korupcijos prielaidos PSPC:

5.1. socialinės (santykinai maži medicinos personalo atlyginimai);

5.2. teisinės (teisės aktų, metodikų netobulumas ar jų nebuvimas);

5.3. institucinės (darbuotojų, žinančių apie korupcijos atvejus, nenoras ar baimė dalyvauti antikorupcinėje veikloje);

5.4. specifinės prielaidos PSPC veikloje (vienpusė ar nepakankama informacija apie teikiamas nemokamas ir mokamas sveikatos priežiūros paslaugas, apie pacientų teises ir galimybes, apie medicininės paskirties aparatūros, vaistų, slaugos priemonių ir kt. viešuosius pirkimus ir užsakymus, centralizuotus pirkimus ir kt.).

6. PSPCveiklos funkcijos, sritys, kuriose galimas korupcijos pasireiškimas:

6.1. registratūros vykdomas pacientų išankstinis registravimas ir priėmimas pas gydytoją;

6.2. nemokamų ir mokamų gydymo ir slaugos paslaugų teikimas PSPC, specialistų konsultavimas, GKK veikla;

6.3. pacientų teisių ir galimybių užtikrinimas;

6.4. medicininės paskirties aparatūros, vaistų, slaugos priemonių, paslaugų viešas pirkimas ar užsakymas.

**III. GALIMOS KORUPCIJOS PASEKMĖS**

7. Nevykdant veiksmingos ir kryptingos korupcijos prevencijos politikos, korupcijos reiškiniai gali pažeisti visuomeninius santykius PSPC, dėl ko gali:

7.1. sumažėti ligoninės veiklos veiksmingumas, pablogėti teikiamų paslaugų kokybė bei prieinamumas;

7.2. atsirasti socialinė įtampa, sumažėti pacientų bei visuomenės pasitikėjimas PSPC;

7.3. pablogėti viešojo administravimo kokybė, atsirasti neoficiali sprendimų priėmimo sistema.

**IV. KORUPCIJOS PREVENCIJOS BENDRIEJI TIKSLAI IR UŽDAVINIAI**

8. Korupcijos prevencija PSPC – tai galimos korupcijos priežasčių, sąlygų atskleidimas ir šalinimas, įgyvendinant korupcijos prevencijos programos vykdymo priemonių planą, taip pat poveikis PSPC darbuotojams, siekiant juos atgrasinti nuo galimos korupcinio pobūdžio nusikalstamos veikos.

9. Korupcijos prevencijos PSPCtikslas – kryptingas ir pastovus korupcijos prevencijos politikos vykdymas, skaidresnės, veiksmingesnės ir viešesnės PSPCdarbuotojų veiklos užtikrinimas:

9.1. korupcijos prielaidų išaiškinimas ir šalinimas, nes programa pagrįsta korupcijos prevencijos principais, bendradarbiavimu su visuomene, jos švietimu ir parama bei teisės pažeidimų tyrimu;

9.2. veiksmingos korupcijos prevencijos siekimas ir bendros antikorupcinės kultūros PSPC ugdymas;

9.3. neišvengiamos atsakomybės už neteisėtus veiksmus principo įgyvendinimas;

9.4. programoje numatytas priemones sieti su socialinių problemų sprendimu ir visuomenės apsauga nuo atsirandančių korupcijos prielaidų PSPC, ginti visuotinai pripažįstamas žmogaus kaip paciento teises ir laisves, PSPCdarbuotojų teises ir laisves bei nepažeisti nekaltumo prezumpcijos.

10. Svarbiausi korupcijos prevencijos programos PSPC uždaviniai:

10.1. nuosekliai įgyvendinti įstatymo viršenybės principą, nustatant aiškias sprendimų  priėmimo procedūras, pašalinant procedūrų bei tvarkų spragas, dėl kurių gali atsirasti sąlygos korupcijai;

10.2. nustatyti ir šalinti korupcijos prielaidas;

10.3. sudaryti sąlygas PSPC mokėti terminuotus priedus medicinos personalui, atsižvelgiant į finansines galimybes;

10.4. užtikrinti teikiamų sveikatos priežiūros paslaugų prieinamumą;

10.5. analizuoti iš fizinių ir juridinių asmenų gaunamus skundus (prašymus, pareiškimus) dėl korupcijos PSPC;

10.6. nustačius korupcijos prielaidas, imtis priemonių joms šalinti;

10.7. rinkti informaciją apie išaiškintus korupcijos atvejus PSPC, juos analizuoti ir, suderinus su PSPC direktoriumi, paviešinti kitiems PSPC darbuotojams;

10.8. didinti PSPC darbuotojų atsakomybę ir atskaitomybę. Sudaryti sąlygas darbuotojams tobulintis ar savarankiškai kelti kvalifikaciją;

10.9. viešųjų pirkimų srityje išvengti darbuotojų piktnaudžiavimo, vykdant viešuosius pirkimus, tinkamai parengti tiekėjams perkamų prekių, paslaugų ar darbų technikines specifikacijas, nepažeidžiant tiekėjų lygiateisiškumo, derinti kiekybinį ir kokybinį pasiūlymo vertinimą. VPK pirmininkas ir komisijos nariai už savo veiklą atsako LR įstatymų nustatyta tvarka. Komisijos nariai negali priimti sprendimų ar dalyvauti juos priimant, ar vykdyti pavedimų, kurie susiję su jų privačiais interesais;

10.10. GKK darbe užtikrinti antikorupcinės programos nuostatų laikymąsi;

10.11. užtikrinti korupcijos prevencijos priemonių taikymą ir tinkamą šios programos priemonių įgyvendinimo administravimą bei kontrolę.

10.12. skatinti darbuotojus pranešti apie galimas korupcijos apraiškas PSPC ir užtikrinti, kad jie bus apsaugoti nuo persekiojimo dėl geranoriško pranešimo apie pažeidimus;

10.13. didinti antikorupcinio švietimo sklaidą;

**V. VERTINIMO KRITERIJAI**

11. Korupcija – integralus socialinis reiškinys, taigi tam tikras kovos su ja rezultatyvumas nustatomas vadovaujantis kiekybės ir kokybės rodikliais:

11.1. korupcijos prevencijos (įvykdytų ir neįvykdytų Programos įgyvendinimo priemonių skaičiumi; priemonių įgyvendinimo nustatytais terminais);

11.2. teisės pažeidimų tyrimo (ištirtų pažeidimų skaičiumi, pranešimų, skundų apie pažeidimus skaičiumi);

11.3. visuomenės švietimo ir paramos straipsnių spaudos leidiniuose, pranešimų konferencijose, seminaruose, darbo posėdžiuose skaičiumi;

11.4. šios veiklos rodikliu laikoma didesnė visuomenės parama, vykdant antikorupcijos priemones.

**VI. BAIGIAMOSIOS NUOSTATOS**

12. Korupcinė situacija vertinama ir korupcijos prevencijos programos nuostatos bei jos vykdymo priemonių planas peržiūrimas kas dveji metai.

13. Korupcijos prevencijos programa, jeigu yra poreikis, gali būti papildoma ir koreguojama dažniau.

**VšĮ SEDOS PSPC KORUPCIJOS PREVENCIJOS PROGRAMOS ĮGYVENDINIMO PRIEMONIŲ2015-2019 METŲ PLANAS**

|  |  |  |  |  |
| --- | --- | --- | --- | --- |
| Eil.Nr. | Priemonės pavadinimas | Tikslas | Įvykdymo laikas | Atsakingi asmenys |
| 1. | Supažindinimas su Korupcijos prevencijos Lietuvos sveikatos sistemoje Programa | Supažindinti darbuotojus su galiojančiais teisės aktais (LR SAM  2011 m. spalio 21 d. įsakymo Nr. V-924 redakcija) | 2016 m.  IV  ketvirtis | PSPC atsakingas darbuotojas už korupcijos prevencijos ir kontrolės vykdymą, |
| 2 | Informacijos, kur turi kreiptis pacientas, susidūręs su korupcinio pobūdžio veika, paskelbimas ligoninės informacijos skelbimo lentose | Visuomenės nariai žinos, kur kreiptis susidūrus su korupcinio pobūdžio veikomis | Nuolat | PSPC atsakingas darbuotojas už korupcijos prevencijos ir kontrolės vykdymą, |
| 3. | PSPC personalo mokymas korupcijos prevencijos klausimais organizuojant susitikimus su STT darbuotojais, vykdančiais korupcijos prevenciją, STT Ryšių su visuomene skyriaus darbuotojais | Ugdyti antikorupcinę kultūrą, apmokyti darbuotojus, kaip elgtis susidūrus su korupcinėmis veikomis, atsakingų už korupcijos prevenciją darbuotojų kvalifikacijos tobulinimas, patirties perėmimas | Pagal atskirą planą,  ne rečiau kaip 1 kartą per metus | Įstaigos vadovas,  PSPC atsakingas darbuotojas už korupcijos prevencijos ir kontrolės vykdymą, |
| 4. | Rengiamų tvarkų, procedūrų, reglamentuojančių santykius, kuriuose yra galima korupcijos pasireiškimo tikimybė, antikorupcinis vertinimas | Išvengti korupcijos prielaidų | Parengus dokumentų projektus | PSPC atsakingas darbuotojas už korupcijos prevencijos ir kontrolės vykdymą |
| 5. | PSPC patvirtintų tvarkų, procedūrų tobulinimas | Nustatyti galimas korupcijos prielaidas | Nuolat | PSPC atsakingas darbuotojas už korupcijos prevencijos ir kontrolės vykdymą |
| 6. | Antikorupcinių nuostatų taikymas Gydytojų konsultacinės komisijos, Viešųjų pirkimų komisijos veikloje bei nemokamų ir mokamų paslaugų teikimo procedūroje. | Užkirsti kelią korupcijos apraiškoms | Nuolat | Įstaigos vadovas,  Viešųjų pirkimų komisijos pirmininkas,  PSPC atsakingas darbuotojas už korupcijos prevencijos ir kontrolės vykdymą,  Vyr.slaugytoja |
| 7. | Viešųjų pirkimų organizavimas ir vykdymas pagal teisės aktų, įskaitant SAM korupcijos prevencijos sveikatos sistemoje programą, reikalavimus, pradėti nustatyto sąrašo medicininės įrangos bei vaistinių preparatų pirkimą per CPO | Užkirsti kelią korupcijos apraiškoms, užtikrinant skaidrumą ir viešumą vykdant viešuosius pirkimus | Nuolat | Viešųjų pirkimų komisijos pirmininkas,  Vyr.slaugytoja |
| 8. | Darbuotojų pareigų instrukcijų peržiūrėjimas ir, esant būtinybei, įtraukimas antikorupciniu požiūriu svarbių nuostatų bei teisinių atsakomybės priemonių. | Apibrėžti antikorupcines nuostatas bei teisines atsakomybės priemones. | 2016-2019metai | PSPC atsakingas darbuotojas už korupcijos prevencijos ir kontrolės vykdymą,  Vyr.slaugytoja |
| 9. | Skundų, pareiškimų dėl galimų korupcinio pobūdžio nusikalstamų veikų nagrinėjimas | Išnagrinėti skundų, pareiškimų atsiradimo priežastis ir nustatyti jų pašalinimo priemones | Gavus skundą, pareiškimą, pasiūlymą | PSPC atsakingas darbuotojas už korupcijos prevencijos ir kontrolės vykdymą |
| 10. | Privalomos informacijos apie mokamas sveikatos priežiūros paslaugas PSPC teikimo pacientams užtikrinimas | Pateikti teisingą informaciją apie mokamas ir nemokamas sveikatos priežiūros paslaugas | Nuolat | Vyr.finansininkas,  Vyr.slaugytoja |
| 11. | Gavus informaciją dėl galimų ar korupcinių veikų, įstaigos vadovo skubus informavimas įstaigos ir kituose teisės aktuose nustatytomis sąlygomis ir tvarka. | Užtikrinti savalaikį reagavimą ir nustatytų antikorupcinių priemonių įvykdymą | Gavus informaciją | PSPC atsakingas darbuotojas už korupcijos prevencijos ir kontrolės vykdymą |
| 12. | Įstaigos interneto svetainėje skelbti Korupcijos prevencijos programą ir jos įgyvendinimo 2011-2014 m. priemonių planą bei PSPCatsakingo darbuotojo už korupcijos prevenciją kontaktinius duomenis | Užtikrinti viešumą ir  informuoti visuomenę apie įvykdytas  ir(ar) vykdomas korupcijos prevencijos priemones | 2016 m. lapkritis | Administracija |
| 13. | Informacijos apie įvykdytas, vykdomas korupcijos prevencijos priemones paskelbimas | Informuoti visuomenę apie įvykdytas ir (ar) vykdomas korupcijos prevencijos priemones. | Nuolat | Administracija |
| 14. | Korupcijos prevencijos priemonių taikymo PSPC rezultatų apibendrinimas ir analizė, viešai skelbiant ataskaitą apie įstaigos Korupcijos prevencijos programos įgyvendinimo priemonių plano vykdymą PSPC interneto svetainėje | Korupcijos prevencijos priemonių  viešinimas | Ataskaitą skelbti kas ketvirtį, ne vėliau kaip iki kito ketvirčio pirmo mėnesio 10 d. | PSPC atsakingas darbuotojas už korupcijos prevencijos ir kontrolės vykdymą |
| 15. | Sveikatos apsaugos ministerijos Korupcijos prevencijos skyriui pateikti atlikto veiklos srities įvertinimo dėl korupcijos pasireiškimo tikimybės medžiagą | Informuoti Sveikatos apsaugos ministerijos  Korupcijos prevencijos skyrių apie atlikto korupcijos pasireiškimo tikimybės  įvertinimo medžiagą | Kiekvienų metų III ketvirtis | Įstaigos vadovas,  PSPC atsakingas darbuotojas už korupcijos prevencijos ir kontrolės vykdymą |
| 16. | PSPC, atlikus korupcijos pasireiškimo tikimybės nustatymą, parengti ir patvirtinti nustatytų neatitikimų šalinimo priemonių planą, nurodant asmenis, atsakingus už priemonių vykdymą | Informuoti Sveikatos apsaugos ministerijos  Korupcijos prevencijos skyrių apie atlikto korupcijos pasireiškimo tikimybės  įvertinimo medžiagą | Parengus korupcijos pasireiškimo įstaigoje tikimybės įvertinimo medžiagą | Įstaigos vadovas |
| 17. | PSPC informacijos skelbimo vietose bei interneto svetainėje skelbti informaciją apie atsakomybę už korupcinio pobūdžio teisės pažeidimus ir kur turi kreiptis asmuo, susidūręs su korupcinio pobūdžio veika | Korupcijos prevencijos priemonių  viešinimas | Nuolat | PSPC atsakingas darbuotojas už korupcijos prevencijos ir kontrolės vykdymą |
| 18. | Analizuoti pasiūlymus dėl korupcijos prevencijos sveikatos sistemoje priemonių | Informuoti įstaigos vadovą | Gavus pasiūlymą | PSPC atsakingas darbuotojas už korupcijos prevencijos ir kontrolės vykdymą |
| 19. | Kontroliuoti ir koordinuoti įstaigos korupcijos prevencijos programos įgyvendinimo priemonių plano vykdymą ir pasiūlymus dėl jų tikslinimo | Informuoti įstaigos vadovą | Gavus pasiūlymą ar  pranešimą, informaciją teikti kas ketvirtį, ne vėliau kaip iki kito mėn. 10 d. | PSPC atsakingas darbuotojas už korupcijos prevencijos ir kontrolės vykdymą |
| 20. | Teikti Sveikatos apsaugos ministerijos Korupcijos prevencijos skyriui pranešimą apie priemonių, nurodytų  įstaigos Korupcijos prevencijos programos įgyvendinimo priemonių plane, vykdymą ir pasiūlymus dėl jų patikslinimo | Informuoti LR SAM Korupcijos prevencijos skyrių | Kiekvienais metais pasibaigus II ir IV ketvirčiui, ne vėliau kaip iki kito mėn. 15 d. | Įstaigos vadovas |
| 21. | Bendradarbiauti su STT korupcijos prevencijos klausimais | Metodinės pagalbos gavimui | Nuolat | Įstaigos vadovas |